Document ID: 31988R1609

*****
ΚΑΝΟΝΙΣΜΟΣ (ΕΟΚ) αριθ. 1609/88 ΤΗΣ ΕΠΙΤΡΟΠΗΣ
της 9ης Ιουνίου 1988
για τον καθορισμό της ημερομηνίας εισόδου σε απόθεμα βουτύρου που πωλείται βάσει των κανονισμών (ΕΟΚ) αριθ. 3143/85 και (ΕΟΚ) αριθ. 570/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,
τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 για τον καθορισμό των γενικών κανόνων που ρυθμίζουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 842/88 (4), και ιδίως το άρθρο 7α,
Εκτιμώντας:
ότι βάσει του άρθρου 1 του κανονισμού (ΕΟΚ) αριθ. 3143/85 της Επιτροπής της 11ης Νοεμβρίου 1985 σχετικά με τη διάθεση σε μειωμένη τιμή του βουτύρου παρεμβάσεως που προορίζεται για άμεση κατανάλωση υπό μορφή συμπυκνωμένου βουτύρου (5), όπως τροποποιήθηκε τελευταία από τον κανονισμό (ΕΟΚ) αριθ. 775/88 (6), και βάσει του άρθρου 1 του κανονισμού (ΕΟΚ) αριθ. 570/88 της Επιτροπής της 16ης Φεβρουαρίου 1988 σχετικά με την πώληση σε μειωμένη τιμή βουτύρου για τη χορήγηση ενισχύσεως στο βούτυρο και στο συμπυκνωμένο βούτυρο που προορίζεται για την παραγωγή προϊόντων ζαχαροπλαστικής, παγωτών και άλλων προϊόντων διατροφής (7), όπως τροποποιήθηκε από τον κανονισμό (ΕΟΚ) αριθ. 949/88 (8), το βούτυρο που τίθεται προς πώληση πρέπει να εισέλθει στο απόθεμα πριν από μια ημερομηνία που θα καθοριστεί· ότι η ημερομηνία αυτή καθορίζεται συναρτήσει της εξελίξεως των αποθεμάτων βουτύρου και των διαθέσιμων ποσοτήτων·
ότι πρέπει, μετά την εισαγωγή του προαναφερθέντος κανονισμού (ΕΟΚ) αριθ. 570/88, να καταργηθεί ο κανονισμός (ΕΟΚ) αριθ. 1726/84 της Επιτροπής της 18ης Ιουνίου 1984 για τον καθορισμό της ημερομηνίας λήξεως εισόδου στο απόθεμα του βουτύρου που πωλείται βάσει των κανονισμών (ΕΟΚ) αριθ. 262/79 και (ΕΟΚ) αριθ. 3143/85 (9), όπως τροποποιήθηκε τελευταία από τον κανονισμό (ΕΟΚ) αριθ. 685/88 (10)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το βούτυρο που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 3143/85 πρέπει να έχει εισέλθει στο απόθεμα πριν από την 1η Ιανουαρίου 1987.
Το βούτυρο που αναφέρεται στο άρθρο 1 του κανονισμού (ΕΟΚ) αριθ. 570/88 πρέπει να έχει εισέλθει στο απόθεμα πριν από την 1η Ιανουαρίου 1987.
Άρθρο 2
Ο κανονισμός (ΕΟΚ) αριθ. 1726/84 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιουνίου 1988.

Labels: 3
2
17